คำสั่งกรุงเทพมหานครคำสั่งกรุงเทพมหานครที่ ๓๖๙/๒๕๕๖เรื่องมอบอำนาจของผู้ว่าราชการกรุงเทพมหานครตามกฎหมายว่าด้วยการควบคุมอาคาร โดยที่เป็นการสมควรปรับปรุงการมอบอำนาจของผู้ว่าราชการกรุงเทพมหานครในฐานะเจ้าพนักงานท้องถิ่นตามกฎหมายว่าด้วยการควบคุมอาคารให้เหมาะสมเพื่อให้การปฏิบัติราชการในการให้บริการแก่ประชาชนเป็นไปด้วยความเรียบร้อยรวดเร็วและมีประสิทธิภาพอาศัยอำนาจตามความในมาตรา ๘๑แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ผู้ว่าราชการกรุงเทพมหานครในฐานะเจ้าพนักงานท้องถิ่น ตามพระราชบัญญัติควบคุมอาคารพ.ศ. ๒๕๒๒ จึงมีคำสั่ง ดังต่อไปนี้๑.ให้ยกเลิกคำสั่งกรุงเทพมหานครที่ ๑๘๖๗/๒๕๕๒ ลงวันที่ ๑ พฤษภาคม พ.ศ. ๒๕๕๒เรื่อง มอบอำนาจของผู้ว่าราชการกรุงเทพมหานครตามกฎหมายว่าด้วยการควบคุมอาคาร๒.มอบอำนาจให้ผู้อำนวยการเขต ปฏิบัติราชการแทนตามพระราชบัญญัติควบคุมอาคาร พ.ศ.๒๕๒๒ กับอาคารทุกประเภทที่ตั้งอยู่ในพื้นที่รับผิดชอบยกเว้นอาคารสูงและอาคารขนาดใหญ่พิเศษ ดังนี้๒.๑ การอนุญาตเกี่ยวกับการก่อสร้าง ดัดแปลง รื้อถอนหรือเคลื่อนย้ายอาคารตามที่บัญญัติไว้ในมาตรา ๒๑ และมาตรา ๒๒และการอนุญาตให้ต่ออายุใบอนุญาตและการสั่งไม่อนุญาตให้ต่ออายุใบอนุญาตตามที่บัญญัติไว้ในมาตรา๓๕ยกเว้นอาคารสูงและอาคารขนาดใหญ่พิเศษตามกฎกระทรวงที่ออกตามความในกฎหมายว่าด้วยการควบคุมอาคาร๒.๒ การอนุญาตให้เปลี่ยนการใช้อาคารรวมทั้งการอนุญาตให้ใช้อาคารที่ไม่เป็นอาคารประเภทควบคุมการใช้เพื่อกิจการที่เป็นอาคารประเภทควบคุมการใช้ ตามที่บัญญัติไว้ในมาตรา ๓๓๒.๓ การอนุญาตหรือไม่อนุญาตให้ดัดแปลงหรือใช้ที่จอดรถที่กลับรถและทางเข้าออกของรถนั้นเพื่อการอื่น ตามที่บัญญัติไว้ในมาตรา ๓๔๒.๔ การอนุญาตหรือไม่อนุญาตให้โอนใบอนุญาต ตามที่บัญญัติไว้ในมาตรา๓๖๒.๕ การออกใบแทนใบอนุญาตหรือใบแทนใบรับรอง ตามที่บัญญัติไว้ในมาตรา๓๙๒.๖ การแจ้งคำสั่งไม่อนุญาต การแจ้งขยายเวลาการอนุญาตตามที่บัญญัติไว้ในมาตรา ๒๕ และการปฏิเสธไม่รับพิจารณาคำขออนุญาตตามที่บัญญัติไว้ในมาตรา ๒๖๒.๗ การอนุญาตให้ถอนเรื่องต่าง ๆ ที่ยื่นขออนุญาตหรือยื่นแจ้งไว้ตามกฎหมายว่าด้วยการควบคุมอาคาร๒.๘ การออกใบรับแจ้ง การก่อสร้าง ดัดแปลงรื้อถอนหรือเคลื่อนย้ายอาคาร ตามที่บัญญัติไว้ในมาตรา ๓๙ ทวิ วรรคสอง๒.๙ การสั่งแก้ไขเปลี่ยนแปลงแผนผังบริเวณ แบบแปลนรายการประกอบแบบแปลนหรือรายการคำนวณ ตามที่บัญญัติไว้ในมาตรา ๒๗ และมาตรา ๓๙ ตรี๒.๑๐ การรับทราบการแจ้งชื่อผู้ควบคุมงานวันเริ่มต้นและวันสิ้นสุดการดำเนินการ ตามที่บัญญัติไว้ในมาตรา ๒๙๒.๑๑การรับทราบการบอกเลิกตัวผู้ควบคุมงานหรือการบอกเลิกการเป็นผู้ควบคุมงานตามที่บัญญัติไว้ในมาตรา ๓๐๒.๑๒ การรับทราบการแจ้งกรณีที่ผู้ได้รับใบอนุญาตตายตามที่บัญญัติไว้ใน มาตรา ๓๗๒.๑๓ การรับแจ้งการขอทำการเจาะกดหรือตอกเสาเข็มเพื่อทำการทดสอบที่จะใช้ในการก่อสร้างอาคารตามที่บัญญัติไว้ในกฎหมายว่าด้วยการควบคุมอาคาร๒.๑๔ การรับแจ้งกรณีผู้คำนวณแบบแปลน รายการประกอบแบบแปลนและรายการคำนวณตามมาตรา ๒๘ เห็นว่ามีความจำเป็นต้องเปลี่ยนแปลง ต่อเติม เพิ่ม ลดหรือขยายโครงสร้างเพื่อความมั่นคงแข็งแรงตามที่บัญญัติไว้ในกฎหมายว่าด้วยการควบคุมอาคาร๒.๑๕ การออกใบรับรองการก่อสร้าง ดัดแปลงหรือเคลื่อนย้ายอาคารประเภทควบคุมการใช้ ตามที่บัญญัติไว้ในมาตรา ๓๒๒.๑๖ การตรวจพิจารณาแผนผังบริเวณ แบบแปลนและรายการประกอบแบบแปลนและลงนามในหนังสือแจ้งให้ผู้ดำเนินการทราบ ตามกฎกระทรวงว่าด้วยการยกเว้น ผ่อนผันหรือการกำหนดเงื่อนไขในการปฏิบัติตามกฎหมายว่าด้วยการควบคุมอาคาร๒.๑๗ การตรวจพิจารณารายงานผลการตรวจสอบสภาพอาคารที่เจ้าของอาคารหรือผู้ครอบครองอาคารแจ้งต่อเจ้าพนักงานท้องถิ่นและการออกใบรับรองการตรวจสอบสภาพอาคารรวมทั้งการแจ้งผลการพิจารณารายงานผลการตรวจสอบสภาพอาคาร ตามที่บัญญัติไว้ในมาตรา๓๒ ทวิ๒.๑๘ การสั่งระงับการก่อสร้าง ดัดแปลง รื้อถอน หรือเคลื่อนย้ายอาคารการสั่งห้ามใช้หรือเข้าไปในส่วนใด ๆ ของอาคาร หรือบริเวณที่มีการกระทำดังกล่าวการสั่งให้ยื่นคำขออนุญาตหรือดำเนินการแจ้งตามมาตรา ๓๙ ทวิหรือดำเนินการแก้ไขเปลี่ยนแปลงให้ถูกต้องการสั่งให้รื้อถอนอาคารตามที่บัญญัติไว้ในมาตรา ๔๐ มาตรา ๔๑ มาตรา ๔๒ และมาตรา ๔๖โดยไม่จำกัดประเภทของอาคาร๒.๑๙ การสั่งระงับการใช้อาคารส่วนที่ยังไม่ได้รับใบรับรอง ใบอนุญาตหรือที่ไม่ได้แจ้งไว้ตามมาตรา ๓๙ ทวิ ตามที่บัญญัติไว้ในมาตรา ๔๔๒.๒๐ การสั่งระงับการดัดแปลงหรือใช้ที่จอดรถ ที่กลับรถและทางเข้าออกของรถเพื่อการอื่นและสั่งให้ดำเนินการแก้ไขเปลี่ยนแปลงพื้นที่หรือสิ่งที่สร้างขึ้นให้กลับคืนสู่สภาพเดิมตามที่บัญญัติไว้ในมาตรา ๔๕ โดยไม่จำกัดประเภทของอาคาร๒.๒๑ การแจ้งให้ผู้รับผิดชอบงานออกแบบและคำนวณอาคารหรือผู้รับผิดชอบงานออกแบบอาคาร หรือผู้ควบคุมงานทราบและมีหนังสือแสดงหลักฐานเพื่อพิสูจน์ว่าการก่อสร้าง ดัดแปลง รื้อถอน หรือเคลื่อนย้ายอาคารที่ฝ่าฝืนกฎหมายว่าด้วยการควบคุมอาคารว่าเป็นการกระทำของผู้อื่นรวมทั้งแจ้งชื่อผู้รับผิดชอบดังกล่าวให้คณะกรรมการควบคุมอาคาร สภาวิศวกรและสภาสถาปนิกทราบ ตามที่บัญญัติไว้ในมาตรา ๔๙ ทวิ โดยไม่จำกัดประเภทของอาคาร๒.๒๒ การมีคำสั่งห้ามใช้อุปกรณ์ประกอบเกี่ยวกับระบบต่าง ๆของอาคารตามมาตรา ๓๒ ทวิและการมีคำสั่งให้เจ้าของอาคารดำเนินการแก้ไขอุปกรณ์ประกอบต่าง ๆให้อยู่ในสภาพที่ปลอดภัยหรือสามารถใช้งานได้ ตามที่บัญญัติไว้ในมาตรา ๔๖ ทวิโดยไม่จำกัดประเภทของอาคาร๒.๒๓ การมีคำสั่งห้ามใช้อาคารทั้งหมด หรือบางส่วน ตามที่บัญญัติไว้ในมาตรา๔๖ ทวิ วรรคสอง โดยไม่จำกัดประเภทของอาคาร๒.๒๔การอนุมัติให้รื้อถอนอาคารตลอดจนการดำเนินการหรือจัดให้มีการรื้อถอนอาคารตามที่บัญญัติไว้ในมาตรา๔๓ (๒) จนเสร็จการ โดยไม่จำกัดประเภทของอาคาร๒.๒๕ การประกาศแสดงเขตเพลิงไหม้ ตามที่บัญญัติไว้ในมาตรา ๕๖โดยไม่จำกัดประเภทของอาคาร๒.๒๖การรับแบบรายการและวิธีการแก้ไขอาคารที่เจ้าของหรือผู้ครอบครองอาคารที่เกิดเพลิงไหม้ได้ยื่นตามคำสั่งเจ้าพนักงานท้องถิ่นที่ออกตามความในกฎกระทรวงที่ออกตามความในกฎหมายว่าด้วยการควบคุมอาคารการพิจารณาและการทำหนังสือแจ้งเจ้าของหรือผู้ครอบครองอาคารว่าแบบรายการและวิธีแก้ไขดังกล่าวถูกต้องสามารถดำเนินการได้หรือการสั่งให้แก้ไขแบบรายการและวิธีการแก้ไขดังกล่าว๒.๒๗ การตรวจสอบว่าอาคารที่ถูกเพลิงไหม้ได้ดำเนินการแก้ไขตามคำสั่งเจ้าพนักงานท้องถิ่นหรือไม่ และการสั่งให้เปิดใช้อาคารได้ การใช้อำนาจตามที่บัญญัติไว้ในมาตรา๕๗ วรรคสอง ดำเนินการแก่ผู้ที่ก่อสร้าง ดัดแปลง รื้อถอนหรือเคลื่อนย้ายอาคารในเขตเพลิงไหม้ โดยไม่จำกัดประเภทของอาคารทั้งนี้ให้อาคารนอกเหนือจากที่ได้มอบอำนาจให้ผู้อำนวยการเขตตามคำสั่งกรุงเทพมหานคร ที่๑๘๖๗/๒๕๕๒ ลงวันที่ ๑ พฤษภาคม พ.ศ. ๒๕๕๒ เรื่องมอบอำนาจของผู้ว่าราชการกรุงเทพมหานครตามกฎหมายว่าด้วยการควบคุมอาคารที่อยู่ระหว่างการดำเนินการของผู้อำนวยการสำนักการโยธาให้ผู้อำนวยการสำนักการโยธาดำเนินการตามอำนาจหน้าที่ที่ได้รับมอบหมายต่อไปจนแล้วเสร็จ๓.มอบอำนาจให้ผู้อำนวยการสำนักการโยธาปฏิบัติราชการแทนเฉพาะอาคารนอกเหนือจากที่ได้มอบอำนาจให้ผู้อำนวยการเขต ดังนี้๓.๑ การอนุญาตเกี่ยวกับการก่อสร้าง ดัดแปลง รื้อถอนหรือเคลื่อนย้ายอาคารตามที่บัญญัติไว้ในมาตรา ๒๑ และมาตรา ๒๒และการอนุญาตให้ต่ออายุใบอนุญาตและการสั่งไม่อนุญาตให้ต่ออายุใบอนุญาตตามที่บัญญัติไว้ในมาตรา๓๕๓.๒ การอนุญาตให้เปลี่ยนการใช้อาคารรวมทั้งการอนุญาตให้ใช้อาคารที่ไม่เป็นอาคารประเภทควบคุมการใช้เพื่อกิจการที่เป็นอาคารประเภทควบคุมการใช้ ตามที่บัญญัติไว้ในมาตรา ๓๓๓.๓ การอนุญาตหรือไม่อนุญาตให้ดัดแปลงหรือใช้ที่จอดรถ ที่กลับรถและทางเข้าออกของรถนั้นเพื่อการอื่นตามที่บัญญัติไว้ในมาตรา ๓๔๓.๔ การอนุญาตหรือไม่อนุญาตให้โอนใบอนุญาต ตามที่บัญญัติไว้ในมาตรา๓๖๓.๕ การออกใบแทนใบอนุญาตหรือใบแทนใบรับรอง ตามที่บัญญัติไว้ในมาตรา๓๙๓.๖ การแจ้งคำสั่งไม่อนุญาต การแจ้งขยายเวลาการอนุญาต ตามที่บัญญัติไว้ในมาตรา๒๕ และการปฏิเสธไม่รับพิจารณาคำขออนุญาต ตามที่บัญญัติไว้ในมาตรา ๒๖๓.๗ การอนุญาตให้ถอนเรื่องต่าง ๆ ที่ยื่นขออนุญาตหรือยื่นแจ้งไว้ตามกฎหมายว่าด้วยการควบคุมอาคาร๓.๘ การออกใบรับแจ้ง การก่อสร้าง ดัดแปลงรื้อถอนหรือเคลื่อนย้ายอาคาร ตามที่บัญญัติไว้ในมาตรา ๓๙ ทวิ วรรคสอง๓.๙ การสั่งแก้ไขเปลี่ยนแปลงแผนผังบริเวณ แบบแปลนรายการประกอบแบบแปลน หรือรายการคำนวณ ตามที่บัญญัติไว้ในมาตรา ๒๗ และมาตรา ๓๙ ตรี๓.๑๐ การรับทราบการแจ้งชื่อผู้ควบคุมงาน วันเริ่มต้นและวันสิ้นสุดการดำเนินการตามที่บัญญัติไว้ในมาตรา ๒๙๓.๑๑การรับทราบการบอกเลิกตัวผู้ควบคุมงานหรือการบอกเลิกการเป็นผู้ควบคุมงานตามที่บัญญัติไว้ในมาตรา ๓๐๓.๑๒ การรับทราบการแจ้งกรณีที่ผู้ได้รับใบอนุญาตตายตามที่บัญญัติไว้ในมาตรา ๓๗๓.๑๓ การรับแจ้งการขอทำการเจาะกดหรือตอกเสาเข็มเพื่อทำการทดสอบที่จะใช้ในการก่อสร้างอาคารตามที่บัญญัติไว้ในกฎหมายว่าด้วยการควบคุมอาคาร๓.๑๔ การรับแจ้งกรณีผู้คำนวณแบบแปลน รายการประกอบแบบแปลนและรายการคำนวณตามมาตรา ๒๘ เห็นว่ามีความจำเป็นต้องเปลี่ยนแปลง ต่อเติม เพิ่ม ลดหรือขยายโครงสร้างเพื่อความมั่นคงแข็งแรงตามที่บัญญัติไว้ในกฎหมายว่าด้วยการควบคุมอาคาร๓.๑๕ การออกใบรับรองการก่อสร้าง ดัดแปลงหรือเคลื่อนย้ายอาคารประเภทควบคุมการใช้ ตามที่บัญญัติไว้ในมาตรา ๓๒๓.๑๖ การตรวจพิจารณารายงานผลการตรวจสอบสภาพอาคารที่เจ้าของอาคารหรือผู้ครอบครองอาคารแจ้งต่อเจ้าพนักงานท้องถิ่นและการออกใบรับรองการตรวจสอบสภาพอาคารรวมทั้งการแจ้งผลการพิจารณารายงานผลการตรวจสอบสภาพอาคาร ตามที่บัญญัติไว้ในมาตรา๓๒ ทวิ๓.๑๗ การตรวจพิจารณาแผนผังบริเวณแบบแปลนและรายการประกอบแบบแปลนและลงนาม ในหนังสือแจ้งให้ผู้ดำเนินการทราบตามกฎกระทรวงว่าด้วยการยกเว้น ผ่อนผันหรือการกำหนดเงื่อนไขในการปฏิบัติตามกฎหมายว่าด้วยการควบคุมอาคาร๓.๑๘ การลงนามในบัตรประจำตัวนายตรวจและนายช่างตามกฎกระทรวงที่ออกตามความในกฎหมายว่าด้วยการควบคุมอาคาร๓.๑๙ การรับแบบรายการและวิธีการแก้ไขอาคารที่เจ้าของหรือผู้ครอบครองอาคารที่เกิดเพลิงไหม้ได้ยื่นตามคำสั่งเจ้าพนักงานท้องถิ่นที่ออกตามความในกฎกระทรวงที่ออกตามความในกฎหมายว่าด้วยการควบคุมอาคารการพิจารณาและการทำหนังสือแจ้งเจ้าของหรือผู้ครอบครองอาคารว่าแบบรายการและวิธีแก้ไขดังกล่าวถูกต้องสามารถดำเนินการได้หรือการสั่งให้แก้ไขแบบรายการและวิธีการแก้ไขดังกล่าว๓.๒๐การตรวจสอบว่าอาคารที่ถูกเพลิงไหม้ได้ดำเนินการแก้ไขตามคำสั่งเจ้าพนักงานท้องถิ่นหรือไม่และการสั่งให้เปิดใช้อาคารได้๓.๒๑ การหารือคณะกรรมการควบคุมอาคารหรือหน่วยงานอื่นที่เกี่ยวข้องในปัญหาการปฏิบัติการตามกฎหมายว่าด้วยการควบคุมอาคารรวมทั้งการตอบข้อหารือเป็นหนังสือตามที่บัญญัติไว้ในมาตรา ๑๓ ตรี๔.มอบอำนาจให้ผู้อำนวยการสำนักผังเมืองปฏิบัติราชการแทนในการพิจารณาเสนอความเห็นต่อคณะกรรมการควบคุมอาคารว่าสมควรจะมีการปรับปรุงเขตเพลิงไหม้หรือไม่รวมทั้งการประกาศให้ประชาชนในเขตเพลิงไหม้ทราบว่าจะมีการปรับปรุงเขตเพลิงไหม้หรือไม่ตามที่บัญญัติไว้ในมาตรา ๕๘๕.มอบอำนาจให้รองผู้ว่าราชการกรุงเทพมหานครสั่งราชการสำนักการโยธาปฏิบัติราชการแทนกรณีนอกเหนือจากที่ได้มอบอำนาจให้ผู้อำนวยการเขตผู้อำนวยการสำนักการโยธา และผู้อำนวยการสำนักผังเมืองปฏิบัติราชการแทน๖.การปฏิบัติราชการที่รองผู้ว่าราชการกรุงเทพมหานคร ผู้อำนวยการสำนักผู้อำนวยการเขต ได้รับมอบอำนาจตามคำสั่งนี้หากผู้ได้รับมอบอำนาจเห็นว่าเป็นเรื่องสำคัญและอาจมีผลกระทบต่อความสงบเรียบร้อยของประชาชนเป็นส่วนรวมเมื่อได้ปฏิบัติราชการตามที่ได้รับมอบอำนาจไปแล้วให้รายงานผู้ว่าราชการกรุงเทพมหานครโดยเร็วคำสั่งใดที่ขัดหรือแย้งกับคำสั่งนี้ให้ใช้คำสั่งนี้แทนทั้งนี้ นับแต่วันประกาศในราชกิจจานุเบกษาเป็นต้นไป[๑]สั่ง ณวันที่ ๒๒ มกราคม พ.ศ. ๒๕๕๖นินนาท ชลิตานนท์ปลัดกรุงเทพมหานครปฏิบัติหน้าที่ในตำแหน่งผู้ว่าราชการกรุงเทพมหานครปริยานุช/ผู้จัดทำ๓ เมษายน ๒๕๕๖โชติกานต์/ผู้ตรวจ๒๔ เมษายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๔๑ ง/หน้า ๕๖/๑ เมษายน ๒๕๕๖